buklanding
Store norske leksikon,Teknologi og industri,Transport,Luftfart,Flyteknikk,Flygeteori
Buklanding er landing hvor flyet har opptrukket hjulunderstell, enten for å beskytte flyet eller utilsiktet.
Buklanding kan skyldes at understellet er skadet og kan svikte ved landing, eller fordi det er nødvendig å nødlande i ukjent terreng. Det kan også være ufrivillig, dersom flygeren glemmer å sette det ut. Dagens fly er imidlertid utstyrt med mange varslingsmekanismer for å hindre dette. På småfly, uten tilsvarende systemer, er dette mer vanlig.På grunn av friksjon og varmeutvikling innebærer buklanding alltid risiko for brann, men denne risiko reduseres ved skumlegging av landingsbanen på forhånd. Buklanding foretas også ved nødlandinger på sjøen. På engelsk kalles en slik landing for ditching. Kjente eksempler US airways flight 1549 fra LaGuardia lufthavn til Charlotte/Douglas internasjonale lufthavn landet 15. januar 2009 på elven Hudson River etter å ha blitt rammet av totalt motorhavari. Årsaken skyltes et fugletreff, bird strike på engelsk, med kanadagås. Les mer i Store norske leksikon nødlanding